open-index/open-wikipedia-markdown huggingface dataset:
Aalto-yliopistokiinteistöt

**Aalto-yliopistokiinteistöt Oy** (aputoiminimi *Aalto University Campus & Real Estate eli ACRE*) on yksi kolmesta vuonna 2009 perustetusta osakeyhtiöstä, joihin siirrettiin Senaatti-kiinteistöjen koko yliopistokiinteistöjen toimiala.

Yhtiön kotipaikka on Espoo. Yhtiö on kokonaan Aalto-korkeakoulusäätiön (yliopiston toimintaa toteuttava säätiö) omistama osakeyhtiö.

## Historia
26. marraskuuta 2009 tehdyllä valtioneuvoston päätöksellä Senaatti-kiinteistöiltä siirrettiin kolmelle osakeyhtiölle valtion kiinteistövarallisuutta yhteensä noin 1,78 miljardin euron arvosta. Tästä Aalto-yliopistokiinteistöt Oy:n osuus oli noin 278 miljoonaa euroa. Noin 46&nbsp;% omaisuudesta siirtyi kaupalla, jonka yhtiö rahoitti lainalla ja 54&nbsp;% omaisuudesta siirtyi apporttina vastineena suunnatusta osakeannista. Siirtyvä omaisuus muodosti merkittävän osan Senaatti-kiinteistöjen taseesta, jonka loppusumma oli vuoden 2007 vahvistetun taseen mukaan noin 5,6 miljardia euroa.

Yhtiöön 15. joulukuuta 2009 tehdyllä kaupalla ja apporttina siirtyneillä yliopistokampustonteilla on käyttämätöntä yleis- tai asemakaavatasoista rakennusoikeutta, jota Aalto-yliopistokiinteistöt Oy voi tulevaisuudessa hyödyntää. TKK:n ja HSE:n vuokrasopimukset siirtyivät Senaatti-kiinteistöiltä yhtiölle sellaisenaan. Aalto-yliopiston taideteollinen korkeakoulu toimi aiemmin yksityisissä vuokratiloissa Helsingin Arabianrannassa, kunnes muutti Espoon Otaniemeen Väre-rakennukseen 2018. Samoin vuotta myöhemmin, 2019, Aalto-yliopiston kauppakorkeakoulu muutti Töölöstä Otaniemeen. 

Yhtiöllä on myös muita vuokralaisia (vuonna 2024 noin 140 vuokralaista), mutta suurin osa tiloista on vuokrattu Aalto-korkeakoulusäätiölle.

Vuonna 2015 Aalto-yliopisto osti Senaatti-kiinteistöjen osuuden itselleen, jolloin sen omistusosuus nousi 100 prosenttiin.

## Kiinteistöt
Aalto-yliopistokiinteistöt Oy:n hallinnointivastuulla on 22 keskenäistä kiinteistöyhtiötä sekä useampia yhteisomisteisia yhtiöitä Otaniemessä, Töölössä sekä Kirkkonummen Metsähovissa. Kaikki kiinteistöt löytyvät ACREn kotisivuilta.

## Yhtiön johto
* Marianna Bom (hall. pj.)
* Ville Jokela (toimitusjohtaja)

## Katso myös
*Helsingin Yliopistokiinteistöt
*Suomen Yliopistokiinteistöt 

## Lähteet

## Aiheesta muualla
*Aalto-yliopistokiinteistöjen sivusto
Dana Hussein Abdul-Razzaq

**Dana Hussein Abdul-Razzaq** (kirjoitettu myös muodossa **Dana Abdulrazak**, s. 3. tammikuuta 1986) on irakilainen pikajuoksija. Hän oli kiekonheittäjä Haider Jabreenin ohella ainoa Irakia edustanut urheilija Pekingin kesäolympialaisissa 2008. Abdul-Razzaqin lajina kisoissa oli naisten 100 metrin juoksu. T-paidassa ja pyöräilyshortseissa juossut Abdul-Razzaq teki alkuerissä ennätyksensä 12,36, jolla sijoittui erässään kuudenneksi ja kaikkiaan sijalle 59.

Time-lehti valitsi ennen Pekingin kisoja Abdul-Razzaqin listalleen "100 olympiaurheilijaa, joita seurata". Sotaa käyneessä Bagdadissa harjoitellut Abdul-Razzaq on šiiamuslimi ja hänen valmentajansa Yousif Abdul-Rahman on sunnimuslimi.

Berliinin MM-kisoissa 2009 hän karsiutui alkuerissä ajalla 12,38. Lontoon olympialaisissa 2012 hän sijoittui karsintaerässään toiseksi ajalla 11,91, mutta jäi alkueränsä viimeiseksi tuulituloksella 11,81. Istanbulin MM-hallikisoissa 2012 hän karsiutui 60 metrin alkuerissä ajalla 7,78 ja Moskovan MM-kilpailuissa 2013 200 metrin juoksun alkuerissä ajalla 24,57.

Pan-Arabian kisoissa Abdul-Razzaq on saavuttanut hopeaa 100 metrillä Kairossa 2007. Dohassa 2011 hän voitti 100 metriä Irakin ennätysajalla 11,88, sai hopeaa 200 metrillä ja pronssia 400 metrillä. Arabian yleisurheilumestaruuskilpailuissa hän sai Damaskoksessa 2009 pronssia 100 metrillä ja kultaa 4&nbsp;×&nbsp;400 metrin viestissä. Al-Ainissa 2011 hän voitti 400 metriä, oli toinen 100 metrillä ja kolmas 200 metrillä. Dohassa 2013 hän voitti Arabian-mestaruuden 200 metrillä. Länsi-Aasian kisoissa Dohassa 2005 hän sai pronssia 100 metrillä. Länsi-Aasian yleisurheilumestaruuskilpailuissa hän on saanut Aleppossa 2010 pronssia 100 ja 200 metrillä sekä kultaa molemmissa viesteissä. Dubaissa 2012 hän voitti 100 metriä ja oli toinen 200 metrillä.

## Henkilökohtaiset ennätykset
Lähde: Tilastopaja
*60 m: 7,60 (2016)
*100 m: 11,88 (2011)
*200 m: 23,96 (2015)
*400 m: 54,78 (2014)

## Lähteet

## Aiheesta muualla
* 
* Eric Westervelt: Iraqi Sprinter Dodges Wartime Obstacles to Train
* Harvey Araton: Olympic Dream Stalls in Iraq
Totuusehto

**Totuusehdolla** tarkoitetaan semantiikassa lauseen totuuden välttämättömiä ja riittäviä ehtoja. Totuusehdot pätevät siis silloin ja vain silloin kun lause on tosi. Esimerkiksi lause ”Helsingissä sataa vettä” on totta jos ja vain jos Helsingissä sataa vettä.

Muodollisemmin esitettynä voimme ajatella totuusehtoja jonain, joka tekee lauseen todeksi semanttisen totuusteorian mukaisesti. Näin ajateltuina totuusehdot ovat teoreettisia entiteettejä. Oletetaan esimerkiksi, että tietyssä totuusteoriassa sana ”Halonen” viittaa Tarja Haloseen ja ilmaisu ”on elossa” liittyy tällä hetkellä elävien olentojen joukkoon. Tällöin eräs tapa esittää lauseen ”Halonen on elossa” totuusehdot on järjestetty pari . Sanomme, että ”Halonen on elossa” on totta jos ja vain jos sanan ”Halonen” viittauksen kohde kuuluu joukkoon, joka liittyy ilmaisuun ”on elossa”, eli jos ja vain jos Tarja Halonen on elossa.

Lauseen totuusehtojen katsotaan yleisesti olevan eri asia kuin lauseen merkitys. Niiden välillä voidaan kyllä nähdä yhteys: esimerkiksi Ludwig Wittgenstein katsoi, että lauseen merkitys ymmärretään, kun tiedämme sen totuusehdot. Kuitenkin on monia lauseita, jotka ymmärretään, vaikka niiden totuusehdot ovat epävarmat. Eräs suosittu argumentti tämän näkemyksen puolesta on se, että jotkut lauseet ovat välttämättä tosia &mdash; eli ne ovat tosia riippumatta siitä, mitkä asiaintilat vallitsevat. Kaikilla tällaisilla lauseilla on samat totuusehdot, mutta niillä ei välttämättä ole sama merkitys. Vastaavasti joukot {x: x on elossa} ja {x: x on elossa ja x ei ole kivi} ovat identtiset &mdash; niihin kuuluu tasan samat jäsenet &mdash; mutta tästä huolimatta lauseilla ”Halonen on elossa” ja ”Halonen on elossa eikä ole kivi” on oletettavasti eri merkitys.

## Lähteet
Asino

**Asino** () on kaupunki ja Asinon piirin hallintokeskus Tomskin alueella Venäjällä. Se sijaitsee Obin sivujoen Tšulymin varrella 109 kilometriä Tomskista koilliseen. Taigan asemalta lähtevä sivurata yhdistää sen Siperian rataan.

Väestönlaskennan 2010 mukaan Asinon kaupungissa asui 25&nbsp;618 ja koko piirissä 36&nbsp;459 henkeä.

Vuonna 1895 syntyneen siirtolaistaajaman nimenä oli aluksi *Ksenijevski* Nikolai II:n sisaren Ksenijan mukaan. Vuonna 1933 taajama sai nimen Asino ja vuonna 1952 siitä tuli kaupunki. Nykyään siellä on lähinnä puunjalostus- ja elintarviketeollisuutta. Kaupungissa toimii kotiseutumuseo.

## Lähteet

## Aiheesta muualla

* Asinon piirin sivusto
Beyond a Reasonable Doubt

**Beyond a Reasonable Doubt** voi tarkoittaa ainakin seuraavia:

* *[[Sähkötuoli odottaa]]* (*Beyond a Reasonable Doubt*), Fritz Langin ohjaama yhdysvaltalainen elokuva vuodelta 1956
* *[[Väärä alibi]]* (*Beyond a Reasonable Doubt*), Peter Hyamsin ohjaama Langin elokuvan uudelleenfilmatisointi vuodelta 2009

## Katso myös
* *[[Oikea syyllinen]]* (*Beyond Reasonable Doubt*), John Laingin ohjaama uusiseelantilainen elokuva vuodelta 1980.
Franck Lagorce

**Franck Lagorce** (s. 1. syyskuuta 1968) on entinen ranskalainen F1-kuljettaja. 

Hän osallistui kahteen F1-osakilpailuun kaudella 1994. Hän oli 11. Australian GP:ssä eikä saavuttanut pisteitä.

Lagorce kilpaili Ranskan Formula Ford -sarjassa vuosina 1987–1989 ennen siirtymistään Formula Renault -sarjaan vuonna 1990. Hän voitti Ranskan F3-sarjan mestaruuden vuonna 1992. Lagorce kilpaili F3000-sarjassa kahden vuoden ajan voittaen neljä kilpailua. Hän toimi kaudella 1994 Ligierin testikuljettajana saaden ajopaikan kahteen viimeiseen kilpailuun, kun Johnny Herbert siirtyi Benettonille JJ Lehdon tilalle Lehdon siirtyessä Sauberille. Lagorce toimi Fortin testikuljettajana kaudella 1996. Hän ajoi myös Le Mansin 24 tunnin ajoja ollen luokkansa toinen vuoden 1996 kilpailussa.

Lagorce voitti Renault Spider Trophyn vuonna 1996. Hän on ajanut 2000-luvulla enimmäkseen GT- ja urheiluautoluokissa.

## Formula 1 -tulokset

## Lähteet
Robert La Caze

**Robert La Caze** (26. helmikuuta 1917 Pariisi – 1. heinäkuuta 2015 Le Cannet) oli ranskalainen F1-kuljettaja, mutta hän ajoi marokkolaisella lisenssillä.  

La Caze ajoi uransa aikana enimmäkseen Pohjois-Afrikan ralleja, joissa hän tutustui Ken Tyrrelliin. Hän osallistui Tyrrellin tarjouksesta F2-luokan autolla yhteen F1-osakilpailuun, Marokon GP:hen vuonna 1958. Hän oli kilpailussa 14. eikä saavuttanut pisteitä. Myöhemmin La Caze perusti korjaamon Marrakechiin ja oli hiihtolajeissa kansallisen tason mestari. Hän kuoli Le Cannet´ssa vuonna 2015.

## Formula 1 -tulokset

## Lähteet
Helsingin Yliopistokiinteistöt

**Helsingin Yliopistokiinteistöt Oy** () on yksi kolmesta vuonna 2009 perustetusta kiinteistösijoitusalan osakeyhtiöstä, joihin siirrettiin valtionyhtiö Senaatti-kiinteistöjen koko yliopistokiinteistöjen toimiala. 

Helsingin Yliopistokiinteistöt Oy:n kotipaikka on Helsinki. Yhtiö on nykyisin kokonaan Helsingin yliopiston omistama, ja sen kiinteistöomaisuus koostuu pääosassa yliopiston käytössä olevista toimitiloista. Yhtiön toimitusjohtajana toimi vuonna 2021 Jaana Ihalainen.

## Historia
Alun perin kiinteistöyhtiön osakkaina olivat kaikki pääkaupunkiseudun julkisoikeudelliset yliopistot Aalto-yliopistoa lukuun ottamatta, eli Helsingin yliopisto, Svenska handelshögskolan ja Taideyliopisto sekä lisäksi Senaatti-kiinteistöt yhden kolmasosan omistusosuudella. Ratkaisulla haluttiin turvata yliopistolain muutoksen myötä valtiontaloudesta irtautuneiden yliopistojen vakavaraisuus.

Senaatti-kiinteistöjen omistusosuus yliopistokiinteistöyhtiöissä ja sen aiheuttamat korkeat vuokrat herättivät keskustelua keväällä 2014. Myös eduskunnan tarkastusvaliokunta piti yliopistoilta saatujen vuokratulojen tulouttamista valtiolle ongelmallisena. 

Valtio luopui omistusosuudestaan vuonna 2015, kun Helsingin Yliopistokiinteistöt Oy osti omat osakkeensa Senaatti-kiinteistöiltä markkinahinnalla. Saman vuoden lopulla Helsingin Yliopistokiinteistöt osti omat osakkeensa Svenska handelshögskolanilta ja Taideyliopistolta, jolloin Helsingin yliopisto jäi yhtiön ainoaksi osakkaaksi. Järjestelyn jälkeen Helsingin yliopisto omistaa käytännössä kaikki toimitilansa Helsingin Yliopistokiinteistöt Oy:n tai Helsingin yliopiston rahastot -konsernin kautta. 

## Katso myös
* Aalto-Yliopistokiinteistöt 
* Suomen Yliopistokiinteistöt

## Lähteet

## Aiheesta muualla
* Helsingin Yliopistokiinteistöt Oy
Defiance

**Defiance** voi tarkoittaa ainakin seuraavia:

## Musiikki
* Defiance, vuosina 1985–1995 ja 2005–2012 toiminut yhdysvaltalainen thrash metal -yhtye
* Defiance, vuonna 1993 perustettu yhdysvaltalainen anarkopunk-yhtye
***Defiance*-niminen EP julkaistiin 1994
* *[[Defiance (Assemblage 23:n albumi)|Defiance]]*, Assemblage 23 -yhtyeen albumi vuodelta 2002
* *[[Defiance (Deströyer 666:n albumi)|Defiance]]*, Deströyer 666 -yhtyeen albumi vuodelta 2009
* *[[Defiance (Lahannyan albumi)|Defiance]]*, Lahannyan albumi vuodelta 2009
* *[[Defiance (Burning Starrin albumi)|Defiance]]*, Burning Starr -yhtyeen albumi vuodelta 2009
* Defiance, Ohio, yhdysvaltalainen folkpunk-yhtye
* Defiance Records, saksalainen levy-yhtiö

## Elokuvat ja sarjat
* *[[New Yorkin kostaja]]* (*Defiance*), elokuva vuodelta 1980
* *[[Uhma (vuoden 2008 elokuva)|Uhma]]* (*Defiance*), elokuva vuodelta 2008
* *[[Defiance (televisiosarja)|Defiance]]*, vuonna 2013 alkanut yhdysvaltalainen televisiosarja

## Videopelit
* *[[Legacy of Kain: Defiance]]*, vuonna 2003 julkaistu videopeli
* *[[Defiance (videopeli)|Defiance]]*, vuonna 2013 julkaistu MMO-peli

## Paikkoja
* Defiance, kaupunki Iowassa, Yhdysvalloissa
* Defiance, kaupunki Kentuckyssa, Yhdysvalloissa
* Defiance, kaupunki Missourissa, Yhdysvalloissa
* Defiance, kaupunki Ohiossa, Yhdysvalloissa
* Defiance, kaupunki Pennsylvaniassa, Yhdysvalloissa

## Katso myös
* Camp Defiance, Kansasissa vuosina 1861–1862 toiminut sotilastukikohta
* Defiance Cycle Company, vuonna 1880 perustettu walesiläinen polkupyörärakentamo
* Defiancen piirikunta Ohiossa, Yhdysvalloissa
Esteban Vigo

**Esteban Vigo** (s. 17. tammikuuta 1955) on espanjalainen jalkapallovalmentaja ja entinen pelaaja. Hän on toiminut Almerían päävalmentajana huhtikuusta 2012 lähtien.

## Ura
Vigo pelasi aktiiviurallaan piskuisten espanjalaisseurojen lisäksi CD Málagassa ja FC Barcelonassa. Barcassa Vigo pelasi 10 vuoden aikana 166 liigaottelua ja oli voittamassa katalonialaisseuralle Espanjan mestaruuden lisäksi kolmea cup-mestaruutta sekä Cup-voittajien Cupia. Vigo päätti aktiiviuransa 1991 Málagassa.

Valmennustehtäviin Vigo siirtyi vuonna 1995 kun piskuinen UD Almería palkkasi hänet päävalmentajakseen. Pesti seurassa jäi lyhyeksi ja vaatimattomaksi, sillä Alméria sijoittui kaudella 1995–1996 Segunda Divisiónissa vasta sijalle 16.

Vigo oli vuosia sivussa jalkapallotehtävistä, kunnes hän vuonna 2002 liittyi FC Barcelonan organisaatioon seuran C-joukkueen valmentajaksi. Vuoden jälkeen hän jätti Barcan ja siirtyi Segundassa pelanneen Xerezin päävalmentajaksi. Kiertolaiselämä jatkui ja kaudella 2004–2005 Vigo luotsasi Córdobaa. 

Kaudella 2005–2006 Vigo haki kokemuksia ulkomailta toimien romanialaisen Dinamo Bukarestin apulaisvalmentajana. Hän palasi 2007 Espanjaan UE Lleidan luotsiksi. 2008 hän siirtyi toistamiseen Xerezin päävalmentajaksi. Ensimmäinen kausi uudella yrittämällä toi heti loistavan tuloksen, sillä Xerez nousi kauden päätteeksi pääsarjatasolle ensi kertaa seuran historiassa. Kauden kruunuksi Xerez vei myös Segundan mestaruuden ennen Real Zaragozaa ja CD Tenerifeä. Kauden jälkeen hän siirtyi yllättäen Hérculesin perämiseen. Yhteistyö oli menestyksekästä ja seura nousi kolmantena joukkueena pääsarjaan kauden 2009/10 jälkeen.

20. maaliskuuta 2011 hänet erotettiin Hérculesin päävalmentajan paikalta jo pitkään jatkuneiden joukkueen heikkojen esitysten takia.

## Meriitit pelaajana
* Espanjan mestaruus: 1985
* Copa del Rey (3): 1978, 1981, 1983
* Cup-voittajien Cup: 1982
* Supercopa de España: 1983
* Copa de la Liga (2): 1986
* Segunda División: 1988

## Meriitit valmentajana

* Segunda División: 2009
**Kolmas: 2010

## Lähteet
Biman Bangladesh Airlines

**Biman Bangladesh Airlines** (bengaliksi  **বিমান বাংলাদেশ এয়ারলাইনস**)  on Bangladeshin kansallinen lentoyhtiö, joka on perustettu vuonna 1972. Lentoyhtiön solmukohtana toimii Bangladeshin pääkaupungissa sijaitseva Shahjalalin kansainvälinen lentoasema.

Biman Bangladesh Airlines lentää 22 kohteeseen 12 koneella. Yhtiö on tilannut 14 konetta ja sillä on optio kymmeneen koneeseen. Lentoyhtiön kanta-asiakasohjelma on nimeltään Frequent Flyer Programme.

## Laivasto

Biman Bangladesh Airlinesilla on 16 konetta laivastossa.

## Kohteet

### [[Aasia]]
#### [[Itä-Aasia]]
*  Kiina
** Hongkong – Hongkongin kansainvälinen lentoasema

#### [[Etelä-Aasia]]
*  Bangladesh
** Chittagong – Shah Amanatin kansainvälinen lentoasema
** Cox's Bazar – Cox's Bazarin lentoasema
** Dhaka – Shahjalalin kansainvälinen lentoasema **Solmukohta**
** Sylhet – Osmanin kansainvälinen lentoasema

*  Intia
** Delhi – Indira Gandhin kansainvälinen lentoasema
** Kalkutta – Netaji Subhas Chandra Bosen kansainvälinen lentoasema

*  Nepal
** Kathmandu – Tribhuvan kansainvälinen lentoasema

*  Pakistan
** Karachi – Jinnahin kansainvälinen lentoasema

#### [[Kaakkois-Aasia]]
*  Malesia
** Kuala Lumpur – Kuala Lumpurin kansainvälinen lentoasema

*  Singapore
** Singapore – Changin lentoasema

*  Thaimaa
** Bangkok – Suvarnabhumin kansainvälinen lentoasema

#### [[Lounais-Aasia]]
*  Kuwait
** Kuwaitin kansainvälinen lentoasema

*  Oman
** Masqat – Masqatin kansainvälinen lentoasema

*  Qatar
** Doha – Dohan kansainvälinen lentoasema

*  Saudi Arabia
** Dammam – Kuningas Fahdin kansainvälinen lentoasema
** Jedda – Kuningas Abdulazizin kansainvälinen lentoasema
** Riad – Kuningas Khalidin kansainvälinen lentoasema

*  Yhdistyneet arabiemiirikunnat
** Abu Dhabi – Abu Dhabin kansainvälinen lentoasema
** Dubai – Dubain kansainvälinen lentoasema

### [[Eurooppa]]
*  Italia
** Rooma – Leonardo da Vincin kansainvälinen lentoasema

*  Yhdistynyt kuningaskunta
** Lontoo – Heathrow’n lentoasema

## Lähteet

## Aiheesta muualla
My Girl

**My Girl** voi tarkoittaa seuraavia asioita:

* My Girl, The Temptationsin kappale
* My Girl, eteläkorealainen televisiosarja
* Tyttöni mun -elokuvan alkuperäinen nimi.
Punamedestäjät

**Punamedestäjät** (*Aethopyga*) on medestäjien heimoon kuuluva varpuslintusuku. Punamedestäjien sukuun kuuluu BirdLifen mukaan 22 lajia. Suvun lajimäärä voi vaihdella eri lähteissä.

## Punamedestäjiin kuuluvia lajeja
* Apovuorenmedestäjä *Aethopyga boltoni*
* Boholinmedestäjä *Aethopyga decorosa*
* Deccaninmedestäjä *Aethopyga vigorsii*
* Filippiiniensäihkymedestäjä *Aethopyga flagrans*
* Filippiinienvuorimedestäjä *Aethopyga pulcherrima*
* Haarapyrstömedestäjä *Aethopyga christinae*
* Jaavanmedestäjä *Aethopyga eximia*
* Karmiinimedestäjä *Aethopyga siparaja*
* Laidunmedestäjä *Aethopyga saturata*
* Luzoninmedestäjä *Aethopyga jefferyi*
* Mindanaonmedestäjä *Aethopyga primigenia*
* Palawaninmedestäjä *Aethopyga shelleyi*
* Panaynmedestäjä *Aethopyga guimarasensis*
* Paratiisimedestäjä *Aethopyga gouldiae*
* Pasianvuorenmedestäjä *Aethopyga linaraborae*
* Punamedestäjä *Aethopyga temminckii*
* Sangihenmedestäjä *Aethopyga duyvenbodei*
* Sateenkaarimedestäjä *Aethopyga nipalensis*
* Soreamedestäjä *Aethopyga bella*
* Tulimedestäjä *Aethopyga mystacalis*
* Tulipyrstömedestäjä *Aethopyga ignicauda*
* Visayasinmedestäjä *Aethopyga magnifica*

## Lähteet

## Aiheesta muualla
*ITIS: Aethopyga
Antics

__NOTOC__
**Antics** on indie rock-yhtye Interpolin toinen albumi, joka julkaistiin vuonna 28. syyskuuta 2004.

Albumi debytoi Suomen virallisen listan sijalla 36.

## Kappaleet
#
#
#
#
#
#
#
#
#
#

### Japanin bonuskappaleet
#
#

### Uusintapainoksen bonuskappaleet
#
#
#
#
#
#
#
#

### Japanin uusinpainoksen 2. CD
#
#
#
#
#
#
#
#
#
#
#
#

## Arvostelut
* Metacritic: 80/100
* AllMusic: 
* Entertainment Weekly: B+
* Soundi: 

## Lähteet
Välttämätön ja riittävä ehto

**Välttämättömät ja riittävät ehdot** viittaavat logiikassa väittämien välisiin implikatiivisiin suhteisiin. Väite *p* on väitteen *q* välttämätön ehto, jos *q* ei voi olla tosi, ilman että *p* on tosi. Väite *p* on väitteen *q* riittävä ehto, jos *p*:n totuus takaa sen, että myös *q* on tosi.

Se, että *p* on *q*:n välttämätön ja riittävä ehto ilmaistaan yleensä konjunktiolla ”jos ja vain jos” tai sen lyhenteellä ”joss”, eli *q* joss *p*.

## Välttämätön ehto

Väittämän *välttämättömän ehdon* () tulee täyttyä, jotta väittämä olisi tosi. Muodollisesti esitettynä, väittämä *p* on väittämän *q* välttämätön ehto jos *q* implikoi *p*:n, eli jos ja vain jos väite ”jos *q* niin *p*” on tosi. Toisin sanoen lauseessa

q \Rightarrow p

*p* on välttämätön ehto *q*:lle.

Esimerkiksi kyky hengittää on välttämätöntä ihmisen elämälle. Vastaavasti lukua 2 suuremmille kokonaisluvuille pätee, että parittomuus on välttämätön ehto sille, että luku on alkuluku, koska 2 on ainoa kokonaisluku, joka on sekä parillinen että alkuluku.

## Riittävä ehto

Väittämän *riittävä ehto* on ehto, joka täyttyessään takaa sen, että väittämä on tosi. Muodollisesti esitettynä väittämä *p* on väittämän *q* riittävä ehto jos *p* implikoi *q*:n, eli jos ja vain jos väite ”jos *p* niin *q*” on tosi. Toisin sanoen lauseessa

p \Rightarrow q

*p* on riittävä ehto *q*:lle.

Esimerkiksi hyppääminen on riittävä ehto maasta irtautumiselle, koska hyppäämiseen kuuluu oleellisena maasta irtautuminen. Vastaavasti riittävä ehto luvun parillisuudelle on, että jakamalla se luvulla 2 saadaan tulokseksi kokonaisluku.

## Ehtojen väliset suhteet

Ehto voi olla joko välttämätön tai riittävä ilman, että se olisi samalla toista. Esimerkiksi:

* Eliön *x* suhteen ”*x* on nisäkäs” on välttämätön mutta ei riittävä ehto väittämälle ”*x* on ihminen”, koska kaikki ihmiset ovat nisäkkäitä, mutta on myös olemassa muita nisäkkäitä. Jos eliöstä siis tiedetään sen olevan ihminen, sen tiedetään heti olevan nisäkäs, mutta ei päinvastoin.
* Luvun *x* suhteen ”*x* on rationaaliluku” on riittävä mutta ei välttämätön ehto väittämälle ”*x* on reaaliluku”, koska kaikki rationaaliluvut ovat reaalilukuja, mutta on myös olemassa muita reaalilukuja. Jos luvusta siis tiedetään, että se on rationaaliluku, sen tiedetään heti olevan reaaliluku, mutta ei päinvastoin.

Ehto voi olla sekä välttämätön että riittävä. Esimerkiksi:

* Tästä päivästä sanottuna ”tänään on 6. joulukuuta” on välttämätön ja riittävä ehto sille, että ”tänään on Suomen itsenäisyyspäivä”.
* Matriisin *M* käännettävyyden välttämätön ja riittävä ehto on, että *M*:n determinantti on nollasta eroava.

## Argumenttimuotoja, jotka liittyvät ehtoihin

* Modus ponens
* Modus tollens
* Non sequitur

## Katso myös

* Conditio sine qua non

## Lähteet

## Aiheesta muualla

* 
* Lau, Joe & Chan, Jonathan: Necessary and Sufficient Conditions *Critical thinking web tutorial*
Leppävaaran Sisu

**Leppävaaran Sisu ry** (**LeSi**) on vuonna 1923 perustettu espoolainen urheiluseura, jonka lajeja ovat yleisurheilu, ryhmäliikunta, suunnistus, hiihto, kuntolentopallo ja shakki. Seura järjestää yhdessä Espoon Akilleksen kanssa Espoorastit-kuntosuunnistusta sekä yhdessä Viipurin Urheilijoiden kanssa vuosittain Länsiväyläjuoksun.

Suunnistaja Marita Ruoho, aitajuoksija Jarmo Ikävalko, korkeushyppääjä Veli-Pekka Kokkonen ja keihäänheittäjä Seppo Hovinen ovat edustaneet seuraa.

## Lähteet

## Aiheesta muualla
* Seuran kotisivut
Mutsun provinssi

**Mutsun provinssi** () on entinen Japanin provinssi, joka sijaitsi Honshūn pohjoisosassa. Se koostui nykyisistä Fukushiman, Miyagin, Iwaten ja Aomorin prefektuureista sekä Akitan prefektuuriin kuuluvista Kazunon ja Kosakan kunnista. Joskus siitä käytettiin myös nimeä **Ōshū**, vaikka virallisesti nimitys tarkoittaa Mutsun ja Dewan yhdistettyjä provinsseja.

Mutsu oli yksi viimeisistä provinsseista, jotka Japani valtasi alkuperäisiltä ainuilta. Provinssin muinainen pääkaupunki sijaitsi nykyisen Miyagin prefektuurin alueella. Vuonna 709 Mutsu ja naapuriprovinssi Echigo kapinoivat, mutta hallinto lähetti joukkoja tukahduttamaan kapinan. Vuonna 712 Mutsu erotettiin Dewasta ja siitä tehtiin oma provinssinsa.

Meiji-kauden aikana Mutsu hajotettiin neljään uuteen provinssiin: Rikuchū, Rikuzen, Iwaki, and Iwashiro.
Samu Kaaresvirta

**Samu Kaaresvirta** (s. 2. maaliskuuta 1981) on suomalainen koripalloilija. 16 kautta Suomen pääsarjassa pelannut ja vuonna 2004 Suomen mestaruuden voittanut Kaaresvirta edustaa I-divisioona B:ssä pelaavaa kasvattajaseuraansa, kaarinalaista Ura Basketia. Hänet on tunnettu muun muassa tarkkana kolmen pisteen heittojen heittäjänä.

## Ura

Kaaresvirta on Kaarinan Uran kasvatti. Hän siirtyi Piilosetista Salon Vilppaaseen kaudeksi 2001–2002 ja pelasi joukkueessa kahden kauden ajan. Kaaresvirta siirtyi Kouvoihin vuonna 2003 ja voitti seuran kanssa heti ensimmäisellä kaudella SM-kultaa. Kuuden kauden jälkeen Kouvoissa Kaaresvirta siirtyi takaisin Saloon yhden vuoden sopimuksella. Kaaresvirran johdattamana Vilpas onnistui säilyttämään sarjapaikan ja sopimusta jatkettiin. Toukokuussa 2014 Kaaresvirta teki Vilppaan kanssa jatkosopimuksen.

Tammikuussa 2014 Kaaresvirta pelasi 500. runkosarjaottelunsa pääsarjatasolla. Kaaresvirta päätti pääsarjauransa kauden 2014–2015 jälkeen ja teki seuraavaksi kaudeksi pelaajasopimuksen I-divisioona B:ssä pelanneen kaarinalaisen Ura Basketin kanssa.

## Saavutukset
### Henkilökohtaiset saavutukset
* Korisliigan runkosarjan toiseksi tarkin 3 pisteen heittojen heittäjä kaudella 2010–2011 ja kolmanneksi tarkin kaudella 2009–2010

### Joukkuesaavutukset
* Suomen mestaruus 2004
** SM-hopeaa 2008
** SM-pronssia 1999
* Suomen cup 2000
** Suomen cupin hopeaa 2003, 2004 ja 2008

## Katso myös
* Luettelo 500 syöttöä tehneistä Korisliiga-pelaajista
* Luettelo 500 ottelua pelanneista Korisliiga-pelaajista

## Lähteet
* Samu Kaaresvirta baskethotel.com

### Viitteet

## Aiheesta muualla
* Kouvot
* Kaarinan Ura
Krasnoselkupin piiri

**Krasnoselkupin piiri** () on paikallinen itsehallintoalue Jamalin Nenetsian autonomisessa piirikunnassa Venäjällä.
 

Piiri sijaitsee Jamalin Nenetsian kaakkoisosassa. Sen läpi virtaa Tazjoki. Piirin kaakkoisosassa Tazin yläjuoksulla sijaitsee Ylä-Tazin luonnonpuisto, jonka laajuus on 6&nbsp;313 neliökilometriä.

## Väestö

Vuonna 1944 perustetun piirin pinta-ala on 106&nbsp;270 neliökilometriä. Tämä liikenteellisesti syrjäinen kunnallispiiri oli asukasluvultaan Jamalin Nenetsian pienin; piirissä asui yhteensä 6&nbsp;204 henkeä (vuonna 2010). Piiri jakautuu hallinnollisesti kolmeen maalaiskuntaan. Hallinnollinen keskus on Krasnoselkupin kylä, jonka maalaiskunnassa asui 3&nbsp;874 henkeä. Tolkan maalaiskunnassa asukkaita oli 1&nbsp;996 ja Rattan kylän maalaiskunnassa 234. Muita asuttuja paikkoja ovat Kikijaki ja Sidorovsk.

Vuoden 1989 väestönlaskennan mukaan piirin asukkaista 54,5&nbsp;% oli venäläisiä, 14,6&nbsp;% selkuppeja, 12,2&nbsp;% ukrainalaisia, 4,2&nbsp;% tataareja, 2,4&nbsp;% nenetsejä, 2,5&nbsp;% valkovenäläisiä ja 0,6&nbsp;% hanteja.

Seudun kantaväestöä ovat selkupit. Vuosina 1601–1607 venäläiset kasakat rakensivat nykyisen Sidorovskin kylän lähelle Mangazejan kaupungin, joka jäi autioksi vuonna 1662.

## Talous

Perinteisiä elinkeinoja ovat poronhoito, metsästys ja kalastus. Piirissä tuotetaan myös sahatavaraa. Erityisesti piirin länsiosissa on huomattavat öljy- ja maakaasuvarat ja osa kentistä on tuotantokäytössä.

### Liikenneyhteydet

Liikenneyhteydet ovat vaatimattomat; kunnollisia ympärivuotisia teitä ei piirin kylien välillä ole. Tieyhteys on kuitenkin olemassa Gubkinskista joillekin alueen länsiosan tuotantokäyttöön otetuista maakaasu- tai öljykentistä (esimerkiksi Gubkinski- Vojenta - Vahtovy). Piirikunnan liikennesuunnitelmien mukaan talvikaudella Urengoista kulkee itään talvitie Krasnoselkupiin saakka. Tolkasta on helikopteri- ja lentokoneyhteys Krasnoselkupiin, josta puolestaan on lentoyhteys Tjumeniin sekä helikopteriyhteys Tarko-Saleen Tjumenin ja Novyi Urengoin välisen rautatien varrelle. 

## Kulttuuria

Krasnoselkupissa on kotiseutumuseo.

## Lähteet

## Aiheesta muualla
* Krasnoselkupin piirin sivusto
Tuomas Sallinen

**Tuomas Sallinen** (s. 1958) on suomalainen elokuvaohjaaja ja muusikko. Hän opiskeli ensin ammattimuusikoksi Sibelius-Akatemiassa pääaineenaan sello. Hän on toiminut ammattimuusikkona vuosina 1978–1983 soittaen muun muassa Helsingin, Kuopion ja Kotkan kaupunginorkestereissa.

Sallisen ehkä tunnetuin työ on hänen ainoa valkokangaselokuvansa *[[Routasydän (elokuva)|Routasydän]]* (1993), joka on tulevaisuuteen sijoittuva tarina EU-Suomesta. Televisiolle hän on ohjannut muun muassa sarjat *[[Walker (televisiosarja)|Walker]]* (1989) ja *[[Mikset sä soita?]]* (1994). Sallinen on ohjannut lukuisia dokumenttielokuvia (osan Ranskassa) ja televisiodraamaa sekä toiminut myös tuottajana. Tuottajana hänen ohjelmistonsa on laaja aina tositelevisiosarjoista kansainvälisiin yhteistuotantoihin. Tositelevisiosarjoista hän on tuottanut muun muassa *[[Suuri Seikkailu|Suurta Seikkailua]]* ja *[[Unelmakämppä]]ä*. 

Sallinen valittiin 1990-luvun alussa niin sanottuun "sparrausrinkiin", jonka rahoittamana hän ohjasi elokuvan *[[Kuvia kuolemasta]]*. Sallisen menestynein ohjaustyö on fiktio *[[Yön lapsi (elokuva)|Yön lapsi]]* (1991), jota on myyty yli kahteenkymmeneen maahan.

Sallinen on säveltäjä Aulis Sallisen poika. Hän on tehnyt isästään elokuvan *Kohtaamisia isäni Aulis Sallisen kanssa* (2006).
Titus (apostoli)

**Titus** (vuoden 1933 raamatunsuomennoksessa **Tiitus**) oli apostoli ja Paavalin opetuslapsi. 

## Maininnat Raamatussa

Titus mainitaan useita kertoja Paavalin kirjeissä, mutta ei Apostolien teoissa. Paavali kirjoitti hänelle yhden kirjeistään, joka on nykyisin osa Raamattua. Sen alussa Paavali nimittää Titusta ”hengelliseksi pojakseen” (vanhan suomennoksen mukaan ”oikeaksi pojakseen yhteisen uskon perusteella”), minkä on tulkittu tarkoittavan, että Titus oli juuri Paavalin vaikutuksesta kääntynyt kristinuskoon.

Titus oli kreikkalainen. Paavali otti hänet sekä Barnabaan mukaansa osallistuessan Jerusalemissa vuonna 48 pidettyyn apostolien kokoukseen. Paavali lähetti myöhemmin Tituksen myös sovittelijaksi itsensä ja Korintin seurakunnan välille. Tämän jälkeen Paavali yritti tavata hänet Trooaassa, mutta onnistui kohtaamaan hänet vasta myöhemmin Makedoniassa.

## Titus apokryfikirjoissa
 

Tituksen nimellä kulkee apokryfinen *Tituksen kirje*, jossa ylistetään naimattomuutta. Se tunnetaan kuitenkin vain 700-luvulla tehdystä latinankielisenä käsikirjoituksena..

Tituksesta on kirjoitettu myös *Tituksen teot* -niminen apokryfinen kirja. Siinä kirjoittajaksi ilmoitetaan Zeenan, joka mainitaan myös Paavalin kirjeessä Titukselle ja jonka Titus Paavalin kehotuksesta varusti matkalle yhdessä Apolloksen kanssa. Kirjan vanhimmat tunnetut käsikirjoitukset ovat 400-luvulta.

## Titus Kreetassa ja pyhäinjäännökset

Titus saapui yhdessä Paavalin kanssa Välimeressä sijaitsevan Kreetan saaren etelärannikolle vuonna 59 jaa.  He toivat saarelle kristinuskon. Raamatun mukaan Titus jäi tällöin Kreetaan ja Tituksesta tuli saaren ensimmäinen piispa. Tituksella oli vaikeuksia käännyttää pakanallisia kreetalaisia, ja lopulta hän kuolikin marttyyrina. Perimätiedon mukaan hän kuoli 93-vuotiaana elettyään koko ikänsä naimattomana. Hänet haudattiin Ágios Títoksen kirkkoon Iraklioniin. Vähitellen kristinusko kuitenkin pääsi vallalle saarella ja kehittyi edelleen ortodoksisuudeksi.

Nykyiset tutkijat ovat kuitenkin kyseen­alaistaneet pastoraali­kirjeiden aitouden, minkä vuoksi ei myöskään pidetä varmana, onko Titus todella toiminut Kreetassa.

Osmanien saatua koko Kreeta haltuunsa vuonna 1669, poistuivat saarella ennen heitä hallinneet venetsialaiset saarelta mukanaan Tituksen pääkallo. Pääkallo palautettiin Venetsiasta takaisin Kreetalle vasta vuonna 1966. Nykyisin pääkallo on Ágios Títoksen kirkossa Iraklionissa, ja se on yksi kirkon arvokkaimmista pyhäinjäännöksistä.

Myöhemmin Tituksesta tehtiin Kreetan suojeluspyhimys. Kreetalla järjestetään vuosittain 25. elokuuta juhla Tituksen kunniaksi.

## Muistopäivä

Ortodoksisessa kirkossa Tituksen muistopäivä on 25. elokuuta, kun taas katolisessa kirkossa Tituksen ja Timoteuksen yhteinen muistopäivä on 26. tammikuuta.

## Lähteet
Gilbert (Arizona)

**Gilbert** on kunta (*town*) Yhdysvalloissa Arizonan osavaltiossa. Kunta kuuluu Maricopan piirikuntaan. Sen pinta-ala on 176 neliökilometriä ja siellä asui vuoden 2018 arvion mukaan 248&nbsp;279 asukasta. Vuosina 2010–2018 Gilbertin asukasluku kasvoi 19,1 prosenttia.

## Ystävyyskaupungit
Gilbertillä on kaksi ystävyyskaupunkia:

*  Newtownabbey, Pohjois-Irlanti
*  Leshan, Kiina

## Lähteet
HMS Agamemnon (1879)

**HMS Agamemnon** oli Britannian kuninkaallisen laivaston vuonna 1879 vesillelaskettu Ajax-luokan ironclad taistelulaiva.

## Suunnittelu ja valmistus

*Agamemnonin* oli suunnitellut Nathaniel Barnaby Amiraliteetin vaatimusten mukaan. Aluksen tuli olla pienempi ja halvempi versio *[[HMS Inflexible (1876)|HMS Inflexiblestä]]* kuitenkin ilman mastoja ja purjeita. Tulokseksi saatiin alus, jossa oli kaikki aiemman aluksen heikkoudet ja luovuttiin siinä saavutetuista hyvistä ominaisuuksista.

Aluksen tykit valittiin suurimmiksi mahdollisiksi alukseen kokoonnähden. Tykit asennettiin kahteen torniin aluksen keskelle yksi kummallekin laidalle.

## Palvelus
*Agamemnon* palveli pääosan urastaan siirtomaissa. Alus oli vuosina 1884–1886 Kiinan asemalla, minkä jälkeen se palveli Välimerellä. Välimerellä alus oli vuosina 1886–1892 lukuun ottamatta Itä-Intian asemalla vietettyä yhdeksän kuukauden ajanjaksoa. Alus palasi Englantiin vuonna 1892, jolloin se siirrettiin reserviin. Alus myytiin romutettavaksi vuonna 1903.

## Lähteet
*
*

### Viitteet
Kadunlakaisijat

**Kadunlakaisijat** eli **Kuutamosonaatti II: Kadunlakaisijat** on vuonna 1991 ensi-iltaan tullut suomalainen kauhuelokuva, jonka on ohjannut ja käsikirjoittanut Olli Soinio. Se on Soinion elokuvan *[[Kuutamosonaatti (elokuva)|Kuutamosonaatti]]* (1988) jatko-osa.

*Kadunlakaisijat* on julkaistu Saksassa DVD:llä nimellä *Army of Zombies*.

## Juoni
Tarinan alkaessa koko Kyyrölän perheellä menee huonosti ja ainoa henkiinjäänyt on perunakellarista karannut Sulo. Arvo-veli on huonossa kunnossa. Hänen ruumiinsa on kärsinyt edellisen tarinan loppuselvittelyssä erittäin pahoja vaurioita, ja Äitee on kuollut maakellariin. Mutta vielä ei ole kaikkea menetetty, koska Sulolle tulevat mieleen sauna, viina ja terva. Niiden voimalla Sulo onnistuu herättämään läheisensä henkiin. Eloon herätetään samalla menettelyllä myös suohautaan haudatut punakaartilaiset. Perhe saa taas nautiskella laatukahvin merkeissä: Äitee sanoo juhlavasti "Kultamokkaa". Mutta pian on ruvettava tekemään jotakin, joten Äitee laittaa Arvon Helsingin bussiin etsimään töitä ja kieltää häntä kajoamasta naisiin.

Pian kuitenkin Äitee päättelee Arvon lähettämistä kirjeistä, että pojan työnteko ja asuminen ei oikein tahdo sujua, joten hän lähtee toisen poikansa Sulon kanssa etsimään Arvoa.

Arvo on omaksunut kaupunkilaiselämää, ja hänen harrastuksensa pontikankeitto sujuu ponupännäreillä. Hänen kiimansa vain yltyy, koska hän on joutunut turvautumaan seksitavaraliikkeen tuotteisiin. Kun hän pääsee kadunlakaisukoneen puikkoihin, hän tuntee jälleen kerran olevansa kaiken huipulla. Sillä on kiva kruisailla naisten perässä. Tällä kertaa Arvon seksuaalisen intohimon kohteena on julkisuuden henkilö Kata Kärkkäinen.

## Arviot
Kun Elokuvan lehdistöesitteessä tunnustettiin, että "elokuvan Suomi Filmi imago on tietoinen valinta [- - ]: kyseessä on kauhufarssi. Huonon maun tyylipisteet on haettu vieläkin kauempaa edustaen trash- ja camp-huumoria", ei ole yllättävää, että aikalaiskriitikoilla oli elokuvasta täysin vastakkaisia näkemyksiä. Mikael Fränti (Helsingin Sanomat) kirjoittaa: "Kadunlakaisijat on väkinäisesti erilaisia perisuomalaisia asioita sekä ilmiöitä rienaava ja tabuja tönivä junttimainen kauhufarssi, joka hajoaa kaaosmaiseksi hakuammunnaksi ja huonon maun esittelyksi." Sauli Pesonen (Kaleva) puolestaan katsoo, että Kadunlakaisijat oli "idearikkain esitys lajissaan pitkään aikaan. [- -] Soinio herkuttelee pursuavilla ideoilla, kokonaisuus ei ole syvällinen, mutta menevä."

Tv-maailman kirjoittaja toteaa kritiikissään, että kun Soinion edellisen elokuvan *Kuutamosonaatin* lajityyppi oli kauhu, jatko-osassa se "vaihtui sketsiviihteeksi, valitettavasti". Ilja Rautsi (Helsingin Sanomat) toteaa, että Kadunlakaisijat on kauhukomediana "harvinaista herkkua, vaikka kokonaisuutta on vaikea niellä". Osmo Peltonen (Kansan Uutiset) huomaa: "Elokuva onkin varannut häijyn piikin myös elokuvakriitikoille, noille makudiktaattoreille ja kulttuuripoliiseille."

## Näyttelijät

## Lähteet
* Suomen kansallisfilmografia 11, 

### Viitteet
KPMG

**KPMG** on konsulttiyritys, joka tarjoaa tilintarkastus- ja varmennuspalvelujen lisäksi vero- ja lakipalveluja, liikkeenjohdon ja teknologian konsultointia sekä yritysjärjestelypalveluja. Jäsenverkostoon kuuluu 138 jäsenmaata ja jäsenyrityksissä työskentelee yli 276 000 asiantuntijaa ympäri maailman.

KPMG:n keskeiset kilpailijat ovat Deloitte, Ernst & Young ja PwC; näitä alan kansainvälisiä jättejä kutsutaan yhteisnimellä *[[Big Four (tilintarkastusyhtiöt)|The Big Four]]*.

## Suomessa
Suomessa ja Virossa yhtiöllä on yli 1700 työntekijää. KPMG toimii 20 paikkakunnalla Suomessa ja kahdella Virossa. 

KPMG Suomen pääkonttori sijaitsee Helsingissä osoitteessa Töölönlahdenkatu 3 A. Toimitusjohtajana toimii Tom Nyman.

## Katso myös
* Deloitte
* Ernst & Young
* PricewaterhouseCoopers (PwC)
* Luxemburg-vuodot

## Lähteet

## Aiheesta muualla

*Yhtiön kotisivut
Kaunis päivä

**Kaunis päivä** on Anna Puun esikoisalbumin toinen single, joka julkaistiin digitaalisesti 8. kesäkuuta 2009.

Kappaleen on säveltänyt Knipi. Sen on sanoittanut Heimo Hatakka. Sen sovittivat Knipi, Jukka Immonen ja Lasse Kurki. 

Atria on käyttänyt kappaletta *Fresh* -tuotesarjansa mainoksessa vuonna 2009.

## Kappaleet
#

## Musiikkivideo
Jukka Immosen ohjaama musiikkivideo esitettiin ensimmäisen kerran The Voice -kanavalla elokuun alussa 2009. Video on kuvattu studiolla, jossa Anna Puu levyttää kappaletta. Videolla esiintyvät myös levyn tuottajat Lasse Kurki ja Knipi, sekä trumpettia soittava Mikko Karjalainen.

## Listasijoitukset

## Lähteet
Chakrami

**Chakrami** on sikhien käyttämä heittoase. Se on litteä metallirengas, jonka reuna on 3–5 cm paksu ja jossa on terävä ulkoreuna. Chakrami on halkaisijaltaan 13–30 cm. Sana chakrami tulee sanskritin kielen sanasta chakra, ja se tarkoittaa ympyrää tai rengasta. Chakrami lentää suoraan kovassakin tuulessa ja se voi muuttaa lentokorkeuttaan. Tämä on Chakramin aerodynaamisen muodon ansiota.

## Chakrami populaarikulttuurissa
Chakrami on ollut monen kuvitteellisen peli- ja tv-sarjan hahmon asevalinta. Parhaiten Chakrami on tullut tunnetuksi tv-sarjasta Xena. Sarjan päähenkilö Xena pystyy heittämään Chakramin pitkänkin matkan päähän ja katkoo tällä tavoin vihollisten aseet tai estää muuten näiden pahat aikeet. Yleensä Xena heittää Chakramin ja se kimpoilee aikansa paikasta paikkaan, kunnes palaa takaisin Xenan käteen. Todellisuudessa Chakrami lentää vain suoraan, eikä palaa takaisin kuten bumerangi.
Mihail Voronin

**Mihail Jakovlevitš Voronin** (, 26. maaliskuuta 1945 Moskova – 22. toukokuuta 2004 Novo-Nikolskoje) oli neuvostoliittolainen telinevoimistelija ja olympiavoittaja.

Mihail Voronin oli Neuvostoliiton paras voimistelija Méxicon 1968 olympialaisissa. Hän voitti kultaa rekillä ja hypyssä, hopeaa joukkuekilpailussa, moniottelussa, renkailla ja nojapuilla sekä pronssia hevosella. Permannon karsinnassa hän sijoittui jaetulle neljännelle sijalle mutta ei osallistunut loppukilpailuun. Münchenin 1972 olympialaisissa hän saavutti hopeaa joukkuekilpailussa ja renkailla sekä sijoittui viidenneksi hevosella ja 12:nneksi moniottelussa.

Dortmundin MM-kilpailuissa 1966 Voronin voitti kultaa moniottelussa ja renkailla sekä saavutti hopeaa joukkuekilpailussa, nojapuilla ja hevosella. Ljubljanan MM-kilpailuissa 1970 hän saavutti hopeaa joukkuekilpailussa ja nojapuilla sekä pronssia renkailla.

Voronin voitti Euroopan-mestaruuden moniottelussa, hevosella, renkailla ja nojapuilla Tampereella 1967, moniottelussa, renkailla ja nojapuilla Varsovassa 1969 sekä renkailla Madridissa 1971.

Mihail Voroninin puoliso oli telinevoimistelun olympiavoittaja Zinaida Voronina.

## Lähteet

* 
*
Maailmanloppua odotellessa

__NOTOC__
**Maailmanloppua odotellessa** on popyhtye Egotripin seitsemäs studioalbumi, joka julkaistiin 8. lokakuuta 2008. Albumin siivittämänä Egotrippi sai kolme Emmaa kategorioissa Vuoden albumi sekä vuoden pop-levy. Levyn julkaisun myötä yhtye teki lokakuusta joulukuuhun kestävän kiertueen.

Ensimmäisellä viikollaan albumi ylsi Suomen virallisella listalla toiselle sijalle.

## Kappaleet
#
#
#
#
#
#
#
#
#
#
#
#
#

## Kokoonpano
* Mikki Kauste – laulu, piano, kosketinsoittimet
* Knipi – laulu, kitara
* Skele – kitara
* Anssi Maasalo – basso
* Sampo Haapaniemi – rummut

## Arvostelut
* Dome.fi: 
* Soundi: 
* V2.fi: 

## Lähteet
Ulla Lempiäinen

**Ulla Marketta Lempiäinen** (myöh. **Aartolahti**, s. 11. toukokuuta 1950 Helsinki) on entinen suomalainen yleisurheilija, jonka päälaji oli 100&nbsp;metrin aitajuoksu. Hän edusti Järvenpään Paloa.

Lempiäinen karsiutui alkuerissä San Sebastiánin 1977 sisäratojen EM-kilpailujen 60&nbsp;metrin aitajuoksussa. Hän edusti Suomea aikuisten maaotteluissa vuosina 1971–1977 voittaen 100&nbsp;metrin aitajuoksun Ruotsi-maaottelussa Helsingissä 1974 ja 1976 sekä Tukholmassa 1975 ja 1977. Lisäksi hän voitti hallimaaottelussa Ruotsia vastaan 60&nbsp;metrin aidat Turussa 1974.

Lempiäinen sai Kalevan kisoissa 100&nbsp;metrin aitajuoksussa kultaa 1973, 1974, 1975, 1976 ja 1977, hopeaa 1971 ja 1972 sekä pronssia 1969 ja 1970. Lisäksi hän sai 100&nbsp;metrin juoksussa pronssia 1976 ja 1977  sekä 200&nbsp;metrin aidoissa hopeaa 1972 ja 1973. Sisäratojen SM-kilpailuissa hän voitti 60&nbsp;metrin aitajuoksussa kultaa 1974, 1975, 1976 ja 1977.

Lempiäinen juoksi 100 metrin aitojen ennätyksensä 13,87 Helsingissä 14. elokuuta 1977. Saman matkan sileän hän juoksi parhaimmillaan aikaan 12,19 Helsingissä 27. toukokuuta 1976. Hallissa hän juoksi 60&nbsp;metriä 7,83 Turussa 1977 ja 60&nbsp;metrin aitajuoksun aikaan 8,60 San Sebastiánissa 1977.

## Lähteet
Tengizjärvi

**Tengizjärvi** (, ) on laskujoeton suolajärvi Kazakstanin pohjoisosassa. Järven pinta-ala vaihtelee kuivan kauden 1&nbsp;130 neliökilometristä 1&nbsp;590 neliökilometriin.

Tengizjärvi muodostaa viereisten Qorğaljinjärvien kanssa laajan vesijärjestelmän. Se saa vetensä pysyvästä Nūrajoesta ja kausittaisesta Kulanuptesista. Tengizjärvi on hyvin suolainen ja sen pohjalla on paksu lietekerros. Järveä ympäröi paksu mutatasanko.

Tengizjärveltä on löydetty 295 lintulajia. Niistä 22 on uhanalaisia. Tengizjärvellä on maailman pohjoisin flamingon pesimäalue.

Neuvostoliiton avaruusohjelmaan kuulunut Sojuz 23 -lento päättyi Tengizjärveen 16. lokakuuta 1976. Miehistö onnistuttiin pelastamaan laskeutumiskapselista, vaikka alueella oli -20 °C ja kova lumimyrsky.

## Lähteet
Pyhän Agnesin tuomiokirkko

**Pyhän Agnesin tuomiokirkko** () on roomalaiskatolinen tuomiokirkko Rockville Centressä Long Islandilla New Yorkin osavaltiossa, joka on Rockvillen Centren hiippakunnan pääkirkko. Nykyinen kirkko valmistui vuonna 1935 ja vuonna paavi 1957 Pius XII teki siitä hiippakunnan pääkirkon.

## Lähteet

## Aiheesta muualla

*Pyhän Agnesin tuomiokirkko
Miklós Wesselényi

**Miklós Wesselényi** ([ˈmikloːʃ ˈvɛʃɛleːɲi]; 30. joulukuuta 1796 Zsibó, nyk. Romania – 21. huhtikuuta 1850 Pest, Unkari) oli unkarilainen paroni ja valtiomies. Hän oli edustajana sekä Unkarin että Transilvanian valtiopäivillä. Samalla kun Lajos Kossuth julkaisi valtiopäivien tiedonantoja Pestissä, Wesselényi julkaisi Transilvanian valtiopäivillä pöytäkirjat sensuroimattomina. Keisari hajotti Transilvanian valtiopäivät, ja Wesselényin kirjapaino takavarikoitiin. Wesselényi ja Kossuth tuomittiin vankeuteen valtionpetoksesta 1839, mutta keisari armahti heidät kuitenkin toukokuussa 1840.

## Nimi

Nimen unkarinkielinen muoto on *Wesselényi Miklós*, arvonimineen *ifjabb hadadi báró Wesselényi Miklós* ’Hadadin paroni Miklós Wesselényi nuorempi’. Sukunimi kuuluu niihin unkarinkielisiin erisnimiin, jotka ovat vakiintuneet nykyisestä oikeinkirjoituksesta poikkeavaan muotoon: foneemia /v/ merkitään kirjaimella *w* (nyk. *v*) ja foneemia /ʃ/ kirjainparilla *ss* (nyk. *s*). Yleistajuinen kirjoitusasu olisi siis **Veselényi*.

## Lähteet
Trilogy (Lord Estin albumi)

__NOTOC__
**Trilogia** on dancehall-artisti Lord Estin tripla-albumi, joka sisältää Estin kolme aikaisempaa *[[Aatelinen (albumi)|Aatelinen]]*, *[[Päivät töissä]]* ja *[[Tulin teitä muistuttaan]]* -albumia. Tripla-albumi julkaistiin 17. kesäkuuta 2009.

## Kappaleet

### CD 1 – Aatelinen
# 
# 
# 
# 
# 
# 
# 
# 
# 
# 
# 

### CD 2 – Päivät töissä
# 
# 
# 
# 
# 
# 
# 
# 
# 
# 
# 
# 
# 

### CD 3 – Tulin teitä muistuttaan
# 
# 
# 
# 
# 
# 
# 
# 
# 
#
Hans Klenk

**Hans Klenk** (28. lokakuuta 1919 Künzelsau – 24. maaliskuuta 2009 Vellberg) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli kilpailussa yhdestoista, eikä saavuttanut pisteitä.

## Lähteet
Kurt Kuhnke

**Kurt Kuhnke** (30. huhtikuuta 1910 Szczecin – 8. helmikuuta 1969 Braunschweig) oli saksalainen F1-kuljettaja. 

## Ura
### Alkuvaiheet
Kuhnke aloitti kilpa-ajajan uransa ajamalla moottoripyöräkisoja ennen 2. maailmansotaa. Hän siirtyi vuonna 1951 Formula 3 -luokkiin ja pärjäsi niissä vaihtelevalla menestyksellä, mm. sijoittumalla vuonna 1953 Saksan Formula 3 -luokassa toiseksi. 

### Formula 1
Kuhnke osallistui yli 50-vuotiaana yhteen F1-osakilpailuun kaudella 1963, Saksan GP:hen. Hän kuitenkin karsiutui eikä päässyt starttaamaan kilpailuun. Hän ajoi myös sarjan ulkopuolisissa kilpailuissa, joissa lopetti kilpauransa Ruotsin Karlskogan kilpailun jälkeen vuonna 1963.

## Lähteet
Paul Walker

**Paul William Walker IV** (12. syyskuuta 1973 Glendale, Kalifornia – 30. marraskuuta 2013 Santa Clarita, Kalifornia) oli yhdysvaltalainen näyttelijä. Hän näytteli muun muassa *[[Hurjapäät (elokuvasarja)|Fast and Furious]]* -elokuvissa ja elokuvassa *[[Pinnan alla]]*. 

## Ura
Jo varhaisessa lapsuudessaan Pampers-yhtiön mainoksissa esiintynyt Walker aloitti uransa sivuosilla erinäisissä televisio-ohjelmissa kuten *[[Tunteita ja tuoksuja]]* ja *[[Enkelin kosketus]].* Sittemmin hän niitti mainetta roolitehtävillään nuorisolle suunnatuissa elokuvissa *Sinussa on se jokin* (1999) ja *Varsity Blues – pelin säännöt* (1999). Vuonna 2001 Walker sai kansainvälistä huomiota protagonistina toimintaelokuvassa *[[Hurjapäät]]*, josta hän teki saman roolin viidessä elokuvasarjan kuudesta jatko-osasta. Walker näytteli pääosassa elokuvissa *[[Seikkailu Etelänavalla]]* (2006), *Aikamatka* (2003), *Joy Ride* (2001) ja *[[Running Scared (vuoden 2006 elokuva)|Running Scared]]* (2006).

## Yksityiselämä
Walkerilla on yksi tytär, vuonna 1998 syntynyt Meadow Walker.

## Kuolema
Walker kuoli auto-onnettomuudessa Santa Claritassa, Kaliforniassa lauantaina 30. marraskuuta 2013. Tapahtumat alkoivat, kun Walkerin ystävän, entisen kilpa-ajaja Roger Rodasin omistaman luksusautoliikkeen Always Evolvingin työntekijä ei saanut ajettua autoa sisään kauppaan ja Rodas päätti ajaa sen sinne itse. Tuolloin Walker tuli Rodasin luokse ja ilmoitti, ettei hän ole vielä ajanut kyseistä Porschea. Walkerin ystävä Jim Torp kuuli Walkerin sanovan Rodasille: "Hei, eiköhän lähdetä ajelulle." Kyseessä olivat viimeiset sivullisten kuulemat Walkerin sanat.

Onnettomuus tapahtui Rodasin menetettyä auton hallinnan, minkä seurauksena auto törmäsi katua reunustaneeseen esteeseen, lyhtypylvääseen ja puuhun, syttyi palamaan ja räjähti. Molemmat autossa olleet kuolivat. Onnettomuuteen johti liian kova vauhti: auton nopeus oli 150 kilometriä tunnissa 70 kilometrin rajoitusalueella. Lisäksi autossa oli vanhat renkaat.

## Filmografia
### Elokuvat

### Lyhytelokuvat

### Televisio

## Lähteet

## Aiheesta muualla
* Pajukallio, Arto: Paul Walkerin muistokirjoitus Helsingin Sanomissa
HMS Agamemnon (1906)

**HMS Agamemnon** oli Britannian kuninkaallisen laivaston Lord Nelson -luokan taistelulaiva.

## Valmistus

Alus tilattiin osana vuosien 1904-1905 laivasto-ohjelmaa William Beardmore and Companyltä, missä köli laskettiin 15. toukokuuta 1905. Alus laskettiin vesille 23. kesäkuuta 1906 ja valmistui kesäkuussa 1908.

## Palvelus
Palvelukseen otettaessa kesäkuussa 1908 alus liitettiin Kotilaivaston Noreen sijoitettuun osastoon. Alus vaurioitui ajettuaan karille helmikuussa 1911. Korjausten jälkeen alus liitettiin syyskuussa 1913 tilapäisesti 4. taistelulaivaviirikköön.

Ensimmäisen maailmansodan sytyttyä alus oli Kanaalin laivaston 5. taistelulaivaviirikössä, kunnes se purjehti helmikuussa 1915 yhdessä sisaraluksensa *[[HMS Lord Nelson (1906)|HMS Lord Nelsonin]]* kanssa Dardanelleille, missä alus oli tulitukiosastoissa. Taisteluiden kuluessa alukseen osui yli 50 kertaa.

Alus ampui 5. toukokuuta 1916 kuuden naulan tykillään alas ilmalaivan LZ85:n Salonikassa, jonne se oli sijoitettu joukkojen evakuoinnin päätyttyä. Alus oli sisaraluksensa kanssa joko Mudrosissa tai Salonikissa estämässä Saksan keisarikunnan laivaston taisteluristeilijän *[[SMS Goeben]]in* murtautuminen Välimerelle. Alukset siirrettiin tammikuussa 1918 takaisin normaalipalvelukseen, koska saksalaisaluksesta ei saatu uusia havaintoja. Turkin antautumisasiakirja allekirjoitettiin *Agamemnonin* kannella, minkä jälkeen alus purjehti helmikuussa 1919 Chathamiin Englantiin.

Alus muutettiin radio-ohjattavaksi maalilaivaksi ja se palautettiin palvelukseen huhtikuussa 1923. Alus poistettiin palveluksesta joulukuussa 1926 Portsmouthissa, jolloin se korvattiin *[[HMS Centurion (1911)|HMS Centurionilla]]*. Alus myytiin romutettavaksi 24. tammikuuta 1927.

## Lähteet

*
*
*

### Viitteet